title: Vykonávacie nariadenie Komisie (EÚ) 2018/303 z 27. februára 2018 o neschválení účinnej látky extrakt z Reynoutria sachalinensis v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Text s významom pre EHP )

text:
               1.3.2018

               SK

               Úradný vestník Európskej únie

               L 59/1

         VYKONÁVACIE NARIADENIE KOMISIE (EÚ) 2018/303
   z 27. februára 2018
   o neschválení účinnej látky extrakt z Reynoutria sachalinensis v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
   keďže:

               (1)

               V súlade s článkom 7 ods. 1 nariadenia (ES) č. 1107/2009 bola 3. novembra 2011 Spojenému kráľovstvu doručená od spoločnosti Marrone Bio innovations žiadosť o schválenie účinnej látky extrakt z Reynoutria sachalinensis.

               (2)

               V súlade s článkom 9 ods. 3 uvedeného nariadenia spravodajský členský štát informoval 21. marca 2012 žiadateľa a ostatné členské štáty a 11. mája 2012 Komisiu a Európsky úrad pre bezpečnosť potravín (ďalej len „úrad“) o prijateľnosti žiadosti.

               (3)

               Účinky tejto účinnej látky na ľudské zdravie, zdravie zvierat a životné prostredie, pokiaľ ide o používanie navrhované žiadateľom, boli hodnotené v súlade s článkom 11 ods. 2 a 3 uvedeného nariadenia. Spravodajský členský štát predložil 22. júla 2014 Komisii a úradu návrh hodnotiacej správy.

               (4)

               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 uvedeného nariadenia požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil úradu hodnotenie doplňujúcich informácií vo forme aktualizovaného návrhu hodnotiacej správy.

               (5)

               Návrh hodnotiacej správy bol preskúmaný členskými štátmi a úradom. Dňa 31. augusta 2015 predložil úrad Komisii svoje závery z hodnotenia rizika účinnej látky extrakt z Reynoutria sachalinensis
                   (2).

               (6)

               Listom zo 16. októbra 2017 spoločnosť Marrone Bio innovations stiahla svoju žiadosť o schválenie účinnej látky extrakt z Reynoutria sachalinensis. Z dôvodu uvedeného stiahnutia žiadosti by sa extrakt z Reynoutria sachalinensis nemal schváliť v súlade s článkom 13 ods. 2 nariadenia (ES) č. 1107/2009.

               (7)

               Toto nariadenie nemá vplyv na predloženie ďalšej žiadosti týkajúcej sa účinnej látky extrakt z Reynoutria sachalinensis podľa článku 7 nariadenia (ES) č. 1107/2009.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Neschválenie účinnej látky
   Účinná látka extrakt z Reynoutria sachalinensis sa neschvaľuje.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract (Záver z partnerského preskúmania účinnej látky extrakt z Reynoutria sachalinensis z hľadiska hodnotenia rizika pesticídov). Vestník EFSA (EFSA Journal) (2015) 13(9):4221, 73 s. K dispozícii online: www.efsa.europa.eu/efsajournal.


title: Vykonávacie nariadenie Komisie (EÚ) 2018/307 z 28. februára 2018, ktorým sa rozširujú osobitné záruky týkajúce sa Salmonella spp. stanovené v nariadení Európskeho parlamentu a Rady (ES) č. 853/2004 na mäso z brojlerov (Gallus gallus) určené pre Dánsko (Text s významom pre EHP )

text:
               2.3.2018

               SK

               Úradný vestník Európskej únie

               L 60/5

         VYKONÁVACIE NARIADENIE KOMISIE (EÚ) 2018/307
   z 28. februára 2018,
   ktorým sa rozširujú osobitné záruky týkajúce sa Salmonella spp. stanovené v nariadení Európskeho parlamentu a Rady (ES) č. 853/2004 na mäso z brojlerov (Gallus gallus) určené pre Dánsko
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), a najmä na jeho článok 8 ods. 3 písm. b),
   keďže:

               (1)

               V nariadení (ES) č. 853/2004 sa pre prevádzkovateľov potravinárskych podnikov stanovujú osobitné predpisy týkajúce sa hygieny potravín živočíšneho pôvodu s určitými osobitnými zárukami pre potraviny živočíšneho pôvodu určené pre fínsky a švédsky trh. Preto musia prevádzkovatelia potravinárskych podnikov, ktorí chcú umiestniť mäso zo špecifikovaných zvierat na trh v uvedených členských štátoch, dodržiavať určité predpisy týkajúce sa Salmonella. K zásielkam takéhoto mäsa musí byť ďalej priložený obchodný doklad, v ktorom sa uvádza, že v súlade s právnymi predpismi Únie sa vykonal mikrobiologický test, ktorého výsledky boli negatívne.

               (2)

               Okrem toho uvedené osobitné záruky sa špecifikujú v nariadení Komisie (ES) č. 1688/2005 (2), ktorým sa stanovujú pravidlá týkajúce sa odberu vzoriek z takéhoto mäsa a mikrobiologických metód testovania uvedených vzoriek. Takisto sa v ňom stanovuje vzor obchodného dokladu, ktorý má byť k zásielkam mäsa priložený.

               (3)

               Dňa 5. októbra 2007 postúpila Dánska veterinárna a potravinová správa v súlade s nariadením (ES) č. 853/2004 Komisii žiadosť o schválenie osobitných záruk pre Dánsko týkajúcich sa Salmonella v mäse z brojlerov (Gallus gallus) pre celé územie Dánska. Žiadosť zahŕňa opis dánskeho programu kontroly Salmonella v mäse z brojlerov (Gallus gallus).

               (4)

               Stály výbor pre potravinový reťazec a zdravie zvierat počas svojho zasadnutia 18. júna 2008 schválil pracovný dokument útvarov Komisie s názvom „Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus“ (Usmerňujúci dokument o minimálnych požiadavkách na programy kontroly Salmonella, ktoré sa majú uznať za rovnocenné s programami schválenými pre Švédsko a Fínsko, pokiaľ ide o mäso a vajcia druhu Gallus gallus) (3) (ďalej len „usmerňujúci dokument“).

               (5)

               Dánsky program kontroly Salmonella v mäse z brojlerov (Gallus gallus) sa pokladá za rovnocenný s programom schváleným pre Fínsko a Švédsko a je v súlade s usmerňujúcim dokumentom. Prevalencia Salmonella v dánskych chovných kŕdľoch Gallus gallus však bola vyššia než horná hranica navrhnutá v usmerňujúcom dokumente, preto sa nemohla považovať za rovnocennú so situáciou vo Fínsku a Švédsku.

               (6)

               Dňa 6. februára 2017 postúpila Dánska veterinárna a potravinová správa údaje o prevalencii Salmonella v kŕdľoch plemenných kurčiat, plemenných nosníc, brojlerov a v mäse druhov Gallus gallus za obdobie rokov 2011 – 2016. Prevalencia v období rokov 2015 – 2016 je v súlade s hornými hranicami stanovenými v usmerňujúcom dokumente.

               (7)

               Preto by sa osobitné záruky mali rozšíriť na zásielky mäsa z brojlerov (Gallus gallus) určené pre Dánsko. Okrem toho by sa na takéto zásielky mali uplatňovať pravidlá stanovené v nariadení (ES) č. 1688/2005 týkajúce sa odberu vzoriek z takéhoto mäsa, mikrobiologických metód testovania uvedených vzoriek a vzoru obchodného dokladu.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Dánsku sa povoľuje uplatňovať osobitné záruky týkajúce sa Salmonella spp. stanovené v článku 8 ods. 2 nariadenia (ES) č. 853/2004 na zásielky mäsa, ako je vymedzené v bode 1.1 prílohy I k nariadeniu (ES) č. 853/2004, z brojlerov (Gallus gallus), ktoré sú určené pre Dánsko.
   Článok 2
   K zásielkam mäsa uvedeným v článku 1 je priložený obchodný doklad, ktorý je v súlade so vzorom stanoveným v prílohe IV k nariadeniu (ES) č. 1688/2005.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 139, 30.4.2004, s. 55.

      (2)  Nariadenie Komisie (ES) č. 1688/2005 zo 14. októbra 2005, ktorým sa vykonáva nariadenie Európskeho parlamentu a Rady (ES) č. 853/2004, pokiaľ ide o osobitné záruky týkajúce sa salmonely v súvislosti so zásielkami istých druhov mäsa a vajec do Fínska a Švédska (Ú. v. EÚ L 271, 15.10.2005, s. 17).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Vykonávacie nariadenie Komisie (EÚ) 2018/310 z 1. marca 2018, ktorým sa stanovujú dovozné clá v sektore obilnín uplatniteľné od 2. marca 2018

text:
               2.3.2018

               SK

               Úradný vestník Európskej únie

               L 60/19

         VYKONÁVACIE NARIADENIE KOMISIE (EÚ) 2018/310
   z 1. marca 2018,
   ktorým sa stanovujú dovozné clá v sektore obilnín uplatniteľné od 2. marca 2018
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013 (1), ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007, a najmä na jeho článok 183,
   keďže:

               (1)

               V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu CIF uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny CIF.

               (3)

               V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena CIF, ktorá sa denne určuje podľa metódy stanovenej v článku 5 uvedeného nariadenia

               (4)

               Od 21. septembra 2017 sa dovozné clo na produkty s pôvodom v Kanade patriace pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 vypočíta v súlade s článkom 2 ods. 5 nariadenia (EÚ) č. 642/2010.

               (5)

               Na obdobie od 2. marca 2018 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

               (6)

               V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Od 2. marca 2018 sa dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovujú v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. marca 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

      PRÍLOHA I

                     Dovozné clá na produkty uvedené v článku 1 ods. 1 nariadenia (EÚ) č. 642/2010 uplatniteľné od 2. marca 2018

                  Číselný znak KN

                  Opis tovaru

                  Dovozné clo (1)
                      (2)

                  (v EUR/t)

                  1001 11 00

                  PŠENICA tvrdá, na siatie

                  0,00

                  1001 19 00

                  PŠENICA tvrdá vysokej kvality, iná ako na siatie

                  0,00

                  strednej kvality, iná ako na siatie

                  0,00

                  nízkej kvality, iná ako na siatie

                  0,00

                  ex 1001 91 20

                  PŠENICA obyčajná, na siatie

                  0,00

                  ex 1001 99 00

                  PŠENICA obyčajná vysokej kvality, iná ako na siatie

                  0,00

                  1002 10 00

                  RAŽ, na siatie

                  0,56

                  1002 90 00

                  RAŽ, iná ako na siatie

                  0,56

                  1005 10 90

                  KUKURICA na siatie, iná ako hybridná

                  0,56

                  1005 90 00

                  KUKURICA, iná ako na siatie (3)

                  0,56

                  1007 10 90

                  Zrná CIROKU na siatie, iné ako hybridy

                  0,56

                  1007 90 00

                  Zrná CIROKU, iné ako na siatie

                  0,56

         (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                  —

                  3 EUR na tonu, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                  —

                  2 EUR na tonu, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Pyrenejskom polostrove a ak tovar prichádza do Únie cez Atlantický oceán.

         (2)  Pri výrobkoch s pôvodom v Kanade patriacich pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 sa clo vypočítava v súlade s článkom 2 ods. 5 nariadenia (EÚ) č. 642/2010.

         (3)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         PODKLADY NA VÝPOČET CIEL STANOVENÝCH V PRÍLOHE I

                  1.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              (v EUR/t)

                              Pšenica obyčajná (1)

                              Kukurica

                              Burza

                              Minneapolis

                              Chicago

                              Kvotácia

                              193,300

                              117,450

                              Prémia – Záliv

                              84,902

                              21,549

                              Prémia – Veľké jazerá

                              —

                              —

                  2.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady na prepravu: Mexický záliv – Rotterdam:

                              17,471 EUR/t

                              Náklady na prepravu: Veľké jazerá – Rotterdam:

                              — EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2018/308 z 1. marca 2018, ktorým sa stanovujú vykonávacie technické predpisy pre smernicu Európskeho parlamentu a Rady 2014/59/EÚ, pokiaľ ide o formáty, vzory a vymedzenia na účely identifikácie a zasielania informácií orgánmi pre riešenie krízových situácií na účely informovania Európskeho orgánu pre bankovníctvo o minimálnej požiadavke na vlastné zdroje a oprávnené záväzky (Text s významom pre EHP )

text:
                  2.3.2018

                  SK

                  Úradný vestník Európskej únie

                  L 60/7

            VYKONÁVACIE NARIADENIE KOMISIE (EÚ) 2018/308
      z 1. marca 2018,
      ktorým sa stanovujú vykonávacie technické predpisy pre smernicu Európskeho parlamentu a Rady 2014/59/EÚ, pokiaľ ide o formáty, vzory a vymedzenia na účely identifikácie a zasielania informácií orgánmi pre riešenie krízových situácií na účely informovania Európskeho orgánu pre bankovníctvo o minimálnej požiadavke na vlastné zdroje a oprávnené záväzky
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (1), a najmä na jej článok 45 ods. 17,
      keďže:

                  (1)

                  Orgány pre riešenie krízových situácií boli poverené, aby pre každú inštitúciu stanovili minimálnu požiadavku na vlastné zdroje a oprávnené záväzky („MREL“) v súlade s požiadavkami a postupmi stanovenými v článku 45 smernice 2014/59/EÚ, ako sa bližšie uvádza v delegovanom nariadení Komisie (EÚ) 2016/1450 (2).

                  (2)

                  Orgány pre riešenie krízových situácií sú podľa článku 45 ods. 16 smernice 2014/59/EÚ v spolupráci s príslušnými orgánmi povinné informovať Európsky orgán pre bankovníctvo (EBA) o požiadavkách, ktoré stanovili. Jednotné formáty, vzory a vymedzenia na účely identifikácie a zasielania informácií orgánu EBA by mali byť navrhnuté takým spôsobom, aby sa orgánu EBA uľahčilo monitorovanie rozhodnutí o minimálnych požiadavkách na vlastné zdroje a oprávnené záväzky a aby sa zabezpečilo zmysluplné posúdenie zbližovania prístupov v celej Únii.

                  (3)

                  Pokiaľ ide o skupiny, na ktoré sa vzťahuje konsolidovaná minimálna požiadavka na vlastné zdroje a oprávnené záväzky, treba objasniť, ktoré orgány pre riešenie krízových situácií by mali orgánu EBA zasielať informácie, po prvé, o minimálnej požiadavke na vlastné zdroje a oprávnené záväzky určených pre príslušnú materskú spoločnosť, a po druhé, o minimálnej požiadavke na vlastné zdroje a oprávnené záväzky uplatňovanej na dcérske spoločnosti, či už na základe spoločného rozhodnutia orgánu pre riešenie krízových situácií na úrovni skupiny a orgánu pre riešenie krízových situácií zodpovedným za dcérsku spoločnosť na individuálnom základe, alebo na základe rozhodnutí, ktoré orgán pre riešenie krízových situácií dcérskej spoločnosti prijal v prípade chýbajúceho spoločného rozhodnutia. S cieľom zabezpečiť, aby orgánu EBA boli predložené potrebné informácie, pokiaľ ide o materskú spoločnosť aj dcérske spoločnosti, príslušný orgán pre riešenie krízových situácií na úrovni skupiny by mal byť v spolupráci s orgánom konsolidovaného dohľadu povinný informovať EBA o minimálnej požiadavke na vlastné zdroje a oprávnené záväzky určenej na individuálnom základe, ako aj o minimálnej požiadavke na vlastné zdroje a oprávnené záväzky určenej na konsolidovanom základe pre príslušnú materskú spoločnosť, a orgány pre riešenie krízových situácií zodpovedné za dcérske spoločnosti skupiny by mali byť v spolupráci s príslušnými orgánmi povinné informovať EBA o minimálnej požiadavke na vlastné zdroje a oprávnené záväzky stanovenej pre každú inštitúciu, ktorá patrí do ich jurisdikcie.

                  (4)

                  S cieľom podporovať zbližovanie postupov týkajúcich sa rozhodnutí o minimálnej požiadavke na vlastné zdroje a oprávnené záväzky a posilniť monitorovaciu úlohu EBA by sa mali stanoviť jednotné obdobia, za ktoré orgány pre riešenie krízových situácií zasielajú informácie orgánu EBA, a lehoty na ich zasielanie.

                  (5)

                  Toto nariadenie vychádza z návrhu vykonávacích technických predpisov, ktoré EBA predložil Komisii.

                  (6)

                  Orgán EBA vykonal otvorené verejné konzultácie k návrhu vykonávacích technických predpisov, z ktorých vychádza toto nariadenie, analyzoval možné súvisiace náklady a prínosy a požiadal o stanovisko Skupinu zainteresovaných strán v bankovníctve zriadenú v súlade s článkom 37 nariadenia Európskeho parlamentu a Rady (EÚ) č. 1093/2010 (3),

            PRIJALA TOTO NARIADENIE:
      Článok 1
      Informácie zahrnuté vo vzoroch
      1.   Na účely informovania orgánu EBA o minimálnej požiadavke na vlastné zdroje a oprávnené záväzky („MREL“) a v prípade potreby o požiadavke stanovenej v článku 45 ods. 13 smernice 2014/59/EÚ, ktoré boli stanovené pre každú inštitúciu, ktorá patrí do ich jurisdikcie v súlade s článkom 45 ods. 16 tejto smernice na individuálnom a konsolidovanom základe, orgány pre riešenie krízových situácií v spolupráci s príslušnými orgánmi zasielajú EBA informácie uvedené vo vzoroch stanovených v prílohách I a II k tomuto nariadeniu.
      2.   Pokiaľ ide o inštitúcie, ktoré sú súčasťou skupiny, na ktorú sa vzťahuje konsolidovaná minimálna požiadavka na vlastné zdroje a oprávnené záväzky, orgány pre riešenie krízových situácií v spolupráci s príslušnými orgánmi zasielajú EBA aj informácie, ako sa uvádza vo vzore stanovenom v prílohe III.
      3.   Na účely odsekov 1 a 2 orgány pre riešenie krízových situácií, ak sú uvedené vo vzore v prílohe II, predkladajú kvalitatívne informácie vysvetľujúce dôvody rozhodnutí o minimálnej požiadavke na vlastné zdroje a oprávnené záväzky s vynaložením maximálneho úsilia, podľa potreby vrátane odkazov na individuálne plány riešenia krízových situácií alebo na plány riešenia krízovej situácie na úrovni skupiny, verejné rozhodnutia alebo politické vyhlásenia orgánu pre riešenie krízových situácií, alebo iných podporných dokladov.
      4.   Termíny použité v prílohe II majú význam, ktorý sa im pripisuje v príslušných ustanoveniach uvedených v príslušnom stĺpci tabuľky v tejto prílohe.
      Článok 2
      Zjednodušené predkladanie správ v prípade inštitúcií, na ktoré sa vzťahujú výnimky a v prípade inštitúcií, ktorých výška rekapitalizácie sa rovná nule
      1.   Odchylne od článku 1 tohto nariadenia, pokiaľ ide o tie inštitúcie, v prípade ktorých sa upustilo od uplatňovania minimálnej požiadavky na vlastné zdroje a oprávnené záväzky podľa článku 45 ods. 11 alebo 12 smernice 2014/59/EÚ, orgány pre riešenie krízových situácií zasielajú EBA informácie špecifikované v prílohe I, stĺpcoch 10 až 90 prílohy II a v prípade inštitúcií, ktoré sú súčasťou skupiny, ktorá podlieha konsolidovanej minimálnej požiadavke na vlastné zdroje a oprávnené záväzky, v prílohe III k tomuto nariadeniu.
      2.   Odchylne od článku 1 tohto nariadenia pokiaľ ide o tie inštitúcie, v prípade ktorých sa výška rekapitalizácie rovná nule v súlade s článkom 2 ods. 2 delegovaného nariadenia (EÚ) 2016/1450, orgány pre riešenie krízových situácií zasielajú EBA informácie špecifikované v prílohe I, stĺpcoch 10 až 120 prílohy II a pokiaľ ide o tie inštitúcie, ktoré sú súčasťou skupiny, ktorá podlieha konsolidovanej minimálnej požiadavke na vlastné zdroje a oprávnené záväzky, v prílohe III k tomuto nariadeniu.
      Článok 3
      Orgán, ktorý predkladá správu vo vzťahu ku skupinám
      Pokiaľ ide o skupiny, ktoré sú predmetom konsolidovanej minimálnej požiadavky na vlastné zdroje a oprávnené záväzky, informácie uvedené v článkoch 1 a 2 sa predkladajú takto:

                  a)

                  príslušný orgán pre riešenie krízových situácií v spolupráci s orgánom konsolidovaného dohľadu informuje EBA o minimálnej požiadavke na vlastné zdroje a oprávnené záväzky určenej na individuálnom základe a o minimálnej požiadavke na vlastné zdroje a oprávnené záväzky určenej na konsolidovanom základe v prípade materskej spoločnosti v Únii alebo materskej spoločnosti uvedenej v článku 2 nariadenia Európskeho parlamentu a Rady (EÚ) č. 806/2014 (4);

                  b)

                  príslušné orgány pre riešenie krízových situácií v spolupráci s príslušným orgánom informujú orgán EBA o minimálnej požiadavke na vlastné zdroje a oprávnené záväzky, ktorá sa má uplatniť na dcérske spoločnosti skupiny patriace do ich jurisdikcie na individuálnom základe.

            Článok 4
      Obdobia, za ktoré sa zasielajú informácie a lehoty na ich zasielanie
      1.   Orgány pre riešenie krízových situácií zasielajú informácie uvedené v článku 1 bez zbytočného odkladu po tom, ako sa prijme rozhodnutie o stanovení minimálnej požiadavky na vlastné zdroje a oprávnené záväzky alebo ako sa toto rozhodnutie aktualizuje.
      2.   Orgány pre riešenie krízových situácií zasielajú informácie uvedené v článku 2 týkajúce sa minimálnej požiadavky na vlastné zdroje a oprávnené záväzky, ktorá bola určená a zostáva v platnosti od 1. apríla každého roka do 30. apríla toho istého roka.
      Článok 5
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 1. marca 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 173, 12.6.2014, s. 190.

         (2)  Delegované nariadenie Komisie (EÚ) 2016/1450 z 23. mája 2016, ktorým sa dopĺňa smernica Európskeho parlamentu a Rady 2014/59/EÚ, pokiaľ ide o regulačné technické predpisy, v ktorých sa špecifikujú kritériá týkajúce sa metodiky stanovovania minimálnej požiadavky na vlastné zdroje a oprávnené záväzky (Ú. v. EÚ L 237, 3.9.2016, s. 1).

         (3)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

         (4)  Nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (Ú. v. EÚ L 225, 30.7.2014, s. 1).

         PRÍLOHA I

            Informácie o orgáne pre riešenie krízových situácií zasielajúcom informácie

                     Orgán pre riešenie krízových situácií zasielajúci informácie

                     Dátum zaslania informácií

                     Kontaktná osoba

                     Meno

                     E-mail

                     Telefónne číslo

                     Všeobecné poznámky (ak existujú)

         PRÍLOHA II

            Informácie o MREL

                     Povinný údaj

                     Zjednodušený vzor správy
                     (ak 90 je „Áno“)

                     Nepovinné pre inštitúcie, v prípade ktorých sa výška rekapitalizácie rovná nule v súlade s článkom 2 ods. 2 delegovaného nariadenia Komisie (EÚ) 2016/1450

                     Vypĺňajú všetky inštitúcie

                     Pre inštitúcie, v prípade ktorých sa výška rekapitalizácie rovná nule v súlade s článkom 2 ods. 2 delegovaného nariadenia Komisie (EÚ) 2016/1450

                     Druh požiadavky

                     Celkové záväzky a vlastné zdroje

                     Celková hodnota rizikovej expozície

                     Menovateľ ukazovateľa finančnej páky

                     Výška absorpcie strát

                     Výška rekapitalizácie

                     Úpravy týkajúce sa prekážok brániacich riešiteľnosti krízových situácií, veľkosti, systémového rizika a príspevkov do systému ochrany vkladov

                     Kombinované posúdenie MREL

                     Prechodné opatrenia alebo opatrenia po riešení krízových situácií (v príslušných prípadoch)

                     Odkaz na právny predpis

                     Článok 45 ods. 7 a 8 smernice 2014/59/EÚ alebo článok 12 ods. 8 nariadenia (EÚ) č. 806/2014

                     Všeobecné informácie

                     Článok 45 ods. 11 a 12 smernice 2014/59/EÚ alebo článok 12 ods. 10 nariadenia (EÚ) č. 806/2014

                     Zjednodušený vzor správy
                     (v príslušných prípadoch)

                     Článok 1 ods. 4 vykonávacieho nariadenia Komisie (EÚ) 2016/962

                     Článok 1 ods. 4 delegovaného nariadenia Komisie (EÚ) 2016/1450

                     Článok 1 ods. 5 písm. b) bod i) a/alebo článok 1 ods. 5 písm. b) bod ii) delegovaného nariadenia Komisie (EÚ) 2016/1450

                     Článok 45 ods. 9 a 10 smernice 2014/59/EÚ

                     Článok 7 ods. 2 delegovaného nariadenia Komisie (EÚ) 2016/1450

                     Článok 2 ods. 3 delegovaného nariadenia Komisie (EÚ) 2016/1450 a článok 92 ods. 3 a 4 nariadenia (EÚ) č. 575/2013 (1)

                     Článok 2 ods. 3 delegovaného nariadenia Komisie (EÚ) 2016/1450 a článok 429 ods. 4 až 11 nariadenia (EÚ) č. 575/2013

                     Článok 1 ods. 4 delegovaného nariadenia Komisie (EÚ) 2016/1450

                     Článok 1 ods. 5 písm. b) bod i) delegovaného nariadenia Komisie (EÚ) 2016/1450

                     Článok 1 ods. 5 písm. b) bod ii) delegovaného nariadenia Komisie (EÚ) 2016/1450

                     Článok 2 ods. 5 a 6 delegovaného nariadenia Komisie (EÚ) 2016/1450

                     Článok 2 ods. 7 a 8 delegovaného nariadenia Komisie (EÚ) 2016/1450

                     Článok 2 ods. 8 delegovaného nariadenia Komisie (EÚ) 2016/1450

                     Článok 2 ods. 9 delegovaného nariadenia Komisie (EÚ) 2016/1450

                     Článok 2 ods. 10 delegovaného nariadenia Komisie (EÚ) 2016/1450

                     Článok 3 delegovaného nariadenia Komisie (EÚ) 2016/1450

                     Článok 5 delegovaného nariadenia Komisie (EÚ) 2016/1450

                     Článok 6 delegovaného nariadenia Komisie (EÚ) 2016/1450

                     Článok 7 ods. 1 delegovaného nariadenia Komisie (EÚ) 2016/1450

                     Článok 7 ods. 2 delegovaného nariadenia Komisie (EÚ) 2016/1450

                     Článok 45 ods. 13 smernice 2014/59/EÚ

                     Článok 8 delegovaného nariadenia Komisie (EÚ) 2016/1450

                     Článok 8 ods. 2 delegovaného nariadenia Komisie (EÚ) 2016/1450

                     Identifikátor právnickej osoby (kód LEI)

                     Konsolidovaná alebo individuálna požiadavka?

                     Názov subjektu

                     Členský štát, v ktorom bol založený

                     Je orgán pre riešenie krízových situácií zasielajúci informácie orgánom pre riešenie krízových situácií na úrovni skupiny?

                     Dátum rozhodnutia o MREL alebo rozhodnutia o upustení od MREL

                     Upustil orgán pre riešenie krízových situácií od MREL?

                     Poznámky

                     Zjednodušený vzor správy (v príslušných prípadoch)

                     Kategória inštitúcie (v príslušných prípadoch)

                     Je MREL rovná štandardnej výške absorpcie strát?

                     Druhy úprav výšky absorpcie strát (v príslušných prípadoch)

                     MREL stanovená spoločným rozhodnutím

                     V súčasnosti

                     Zasielanie informácií referenčný dátum položky 140

                     V súčasnosti

                     Zasielanie informácií referenčný dátum položky 160

                     Predpokladaný po riešení krízových situácií

                     Poznámky

                     V súčasnosti

                     Zasielanie informácií referenčný dátum položky 200

                     Predpokladaný po riešení krízových situácií

                     Poznámky

                     Štandardná výška absorpcie strát podľa článku 1 ods. 4 delegovaného nariadenia Komisie (EÚ) 2016/1450

                     Úprava smerom nahor

                     Druh(y) úpravy smerom nahor

                     Poznámky

                     Úprava smerom nadol

                     Druh(y) úpravy smerom nadol

                     Poznámky

                     Spolu (240 + 250 + 280)

                     Splniť podmienky na udelenia povolenia

                     Dodatočná štandardná výška na zachovanie dôvery trhu splnením rezerv

                     Úprava na zachovanie dôvery trhu po porovnaní partnerských skupín

                     Poznámky

                     Úprava smerom nadol zohľadňuje informácie prijaté od príslušného orgánu týkajúce sa obchodného modelu inštitúcie, modelu financovania a celkového rizikového profilu

                     Poznámky

                     Úpravy stĺpca 330 pre dcérske spoločnosti skupiny

                     Poznámky

                        Spolu (320 + 330 + 340 + 360 + 380)

                     V prípade vylúčenia zo záchrany pomocou vnútorných zdrojov

                     Poznámky

                     V prípade veľkosti a systémového rizika

                     Poznámky

                     V prípade príspevkov zo systému ochrany vkladov na financovanie riešenia krízových situácií

                     Poznámky

                        Spolu (410 + 430 + 450)

                        Spolu (310 + 400 + 470)

                     MREL ako % celkových záväzkov a vlastných zdrojov (480 / 140)

                     Percentuálny podiel minimálnej požiadavky na vlastné zdroje a oprávnené záväzky, ktorý treba splniť prostredníctvom nástrojov zmluvnej záchrany pomocou vnútorných zdrojov

                     Dátum, ku ktorému musí byť splnená požiadavka stanovená v 490

                     Druh prechodných opatrení

                     Plánovaná MREL (ako % celkových záväzkov a vlastných zdrojov)

                     Zamýšľaný dátum uplatňovania

                     Plánovaná MREL (ako % celkových záväzkov a vlastných zdrojov)

                     Zamýšľaný dátum uplatňovania

                     Plánovaná MREL (ako % celkových záväzkov a vlastných zdrojov)

                     Zamýšľaný dátum uplatňovania

                     Plánovaná MREL (ako % celkových záväzkov a vlastných zdrojov)

                     Zamýšľaný dátum uplatňovania

                     Účtovný rámec

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012, Ú. v. EÚ L 176, 27.6.2013, s. 1.

         PRÍLOHA III

            Umiestnenie MREL

                     Inštitúcia

                     Konečná materská spoločnosť

                     Materská spoločnosť v Únii

                     Príslušná bezprostredná materská spoločnosť

                     Identifikátor právnickej osoby (kód LEI)

                     Názov subjektu

                     Členský štát, v ktorom bol založený

                     Kód LEI

                     Názov subjektu

                     Krajina, v ktorej bol založený

                     Kód LEI

                     Názov subjektu

                     Členský štát, v ktorom bol založený

                     Kód LEI

                     Názov subjektu

                     Krajina, v ktorej bol založený


title: Vykonávacie nariadenie Komisie (EÚ) 2018/309 z 1. marca 2018 o neobnovení schválenia účinnej látky propineb v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               2.3.2018

               SK

               Úradný vestník Európskej únie

               L 60/16

         VYKONÁVACIE NARIADENIE KOMISIE (EÚ) 2018/309
   z 1. marca 2018
   o neobnovení schválenia účinnej látky propineb v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
   keďže:

               (1)

               Smernicou Komisie 2003/39/ES (2) sa propineb zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky propineb v zmysle časti A prílohy k vykonávaciemu nariadeniu (EÚ) č. 540/2011 uplynie 31. januára 2019.

               (4)

               Žiadosť o obnovenie schválenia propinebu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

               (5)

               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval hodnotiacu správu o obnovení na základe konzultácie so spoluspravodajským členským štátom a 1. októbra 2015 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil hodnotiacu správu o obnovení žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad oznámil 15. novembra 2016 Komisii svoj záver (6) o tom, či možno očakávať, že propineb spĺňa kritériá schválenia stanovené v článku 4 nariadenia (ES) č. 1107/2009. Úrad dospel k záveru, že v prípade produktov rastlinného a živočíšneho pôvodu nemožno vykonať posúdenie rizika pre spotrebiteľov na základe stravy. Na základe údajov dostupných v dokumentácii nebolo možné vykonať posúdenie relevantných metabolitov propinebu.

               (9)

               Úrad okrem toho podčiarkol kritickú oblasť pre propineb, ktorá súvisí s vlastnosťami endokrinných disruptorov relevantného metabolitu 4-metylimidazolidín-2-tión (PTU), ktorý je klasifikovaný ako toxický pre reprodukciu kategórie 2 a cieľovým orgánom jeho toxicity je štítna žľaza.

               (10)

               Úrad navyše nemohol dokončiť hodnotenie rizika pre včelí plod a dospel k záveru, že v prípade propinebu nemožno vylúčiť vysoké riziko pre vývoj včelieho plodu.

               (11)

               Komisia vyzvala žiadateľa, aby predložil svoje pripomienky k záverom úradu. V súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 Komisia vyzvala žiadateľa, aby predložil pripomienky k návrhu správy o obnovení. Žiadateľ predložil svoje pripomienky, ktoré boli dôkladne preskúmané.

               (12)

               Napriek argumentom, ktoré žiadateľ uviedol, však nebolo možné vyvrátiť obavy týkajúce sa danej látky.

               (13)

               Na základe týchto zistených rizík sa v prípade jedného alebo viacerých reprezentatívnych použití minimálne jedného prípravku na ochranu rastlín nedospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné neobnoviť schválenie účinnej látky propineb v súlade s článkom 20 ods. 1 písm. b) uvedeného nariadenia.

               (14)

               Vykonávacie nariadenie Komisie (EÚ) č. 540/2011 by sa preto malo zodpovedajúcim spôsobom zmeniť.

               (15)

               Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom propinebu.

               (16)

               Pokiaľ ide o prípravky na ochranu rastlín s obsahom propinebu, v prípade ktorých členské štáty v súlade s článkom 46 nariadenia (ES) č. 1107/2009 udelia dobu odkladu, malo by toto obdobie uplynúť najneskôr 22. júna 2019.

               (17)

               Vykonávacím nariadením Komisie (EÚ) 2018/84 (7) sa predĺžil dátum uplynutia platnosti schválenia propinebu do 31. januára 2019, aby sa postup obnovenia mohol dokončiť pred uplynutím obdobia schválenia uvedenej látky. Avšak vzhľadom na to, že rozhodnutie bolo prijaté pred uvedeným predĺženým dátumom uplynutia platnosti, toto nariadenie by sa malo začať uplatňovať čo najskôr.

               (18)

               Toto nariadenie nemá vplyv na predloženie ďalšej žiadosti o schválenie propinebu v súlade s článkom 7 nariadenia (ES) č. 1107/2009.

               (19)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Neobnovenie schválenia účinnej látky
   Schválenie účinnej látky propineb sa neobnovuje.
   Článok 2
   Zmeny vykonávacieho nariadenia (EÚ) č. 540/2011
   V časti A prílohy k vykonávaciemu nariadeniu (EÚ) č. 540/2011 sa vypúšťa riadok 54 týkajúci sa propinebu.
   Článok 3
   Prechodné opatrenia
   Členské štáty zrušia autorizácie prípravkov na ochranu rastlín s obsahom účinnej látky propineb najneskôr do 22. júna 2018.
   Článok 4
   Doba odkladu
   Akákoľvek doba odkladu, ktorú poskytnú členské štáty v súlade s článkom 46 nariadenia (ES) č. 1107/2009, musí byť čo najkratšia a musí uplynúť najneskôr do 22. júna 2019.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Rozhodnutie Komisie 2003/39/ES z 15. mája 2003, ktorým sa mení a dopĺňa smernica Rady 91/414/EHS s cieľom zaradiť propineb a propyzamid ako aktívne látky (Ú. v. EÚ L 124, 20.5.2003, s. 30).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (6)  EFSA (Európsky úrad pre bezpečnosť potravín), 2016. Conclusion on the peer review of the pesticide risk assessment of the active substance propineb (Záver z partnerského preskúmania účinnej látky propineb z hľadiska hodnotenia rizika pesticídov). Vestník EFSA (EFSA Journal) (2016) 14(11):4605, 26 s doi:10.2903/j.efsa.2016.4605.

      (7)  Vykonávacie nariadenie Komisie (EÚ) 2018/84 z 19. januára 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok chlórpyrifos, chlórpyrifos-metyl, klotianidín, zlúčeniny medi, dimoxystrobín, mankozeb, mekoprop-P, metiram, oxamyl, petoxamid, propikonazol, propineb, propyzamid, pyraklostrobín a zoxamid (Ú. v. EÚ L 16, 20.1.2018, s. 8).


title: Vykonávacie nariadenie Komisie (EÚ) 2018/316 z 2. marca 2018, ktorým sa stanovujú dovozné clá v sektore obilnín uplatniteľné od 3. marca 2018

text:
               3.3.2018

               SK

               Úradný vestník Európskej únie

               L 61/1

         VYKONÁVACIE NARIADENIE KOMISIE (EÚ) 2018/316
   z 2. marca 2018,
   ktorým sa stanovujú dovozné clá v sektore obilnín uplatniteľné od 3. marca 2018
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013 (1), ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007, a najmä na jeho článok 183,
   keďže:

               (1)

               V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu CIF uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny CIF.

               (3)

               V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena CIF, ktorá sa denne určuje podľa metódy stanovenej v článku 5 uvedeného nariadenia

               (4)

               Od 21. septembra 2017 sa dovozné clo na produkty s pôvodom v Kanade patriace pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 vypočíta v súlade s článkom 2 ods. 5 nariadenia (EÚ) č. 642/2010.

               (5)

               Na obdobie od 3. marca 2018 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

               (6)

               V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Od 3. marca 2018 sa dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovujú v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. marca 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

      PRÍLOHA I

                     Dovozné clá na produkty uvedené v článku 1 ods. 1 nariadenia (EÚ) č. 642/2010 uplatniteľné od 3. marca 2018

                  Číselný znak KN

                  Opis tovaru

                  Dovozné clo (1)
                      (2)

                  (v EUR/t)

                  1001 11 00

                  PŠENICA tvrdá, na siatie

                  0,00

                  1001 19 00

                  PŠENICA tvrdá vysokej kvality, iná ako na siatie

                  0,00

                  strednej kvality, iná ako na siatie

                  0,00

                  nízkej kvality, iná ako na siatie

                  0,00

                  ex 1001 91 20

                  PŠENICA obyčajná, na siatie

                  0,00

                  ex 1001 99 00

                  PŠENICA obyčajná vysokej kvality, iná ako na siatie

                  0,00

                  1002 10 00

                  RAŽ, na siatie

                  0,00

                  1002 90 00

                  RAŽ, iná ako na siatie

                  0,00

                  1005 10 90

                  KUKURICA na siatie, iná ako hybridná

                  0,00

                  1005 90 00

                  KUKURICA, iná ako na siatie (3)

                  0,00

                  1007 10 90

                  Zrná CIROKU na siatie, iné ako hybridy

                  0,00

                  1007 90 00

                  Zrná CIROKU, iné ako na siatie

                  0,00

         (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                  —

                  3 EUR na tonu, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                  —

                  2 EUR na tonu, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Pyrenejskom polostrove a ak tovar prichádza do Únie cez Atlantický oceán.

         (2)  Pri výrobkoch s pôvodom v Kanade patriacich pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 sa clo vypočítava v súlade s článkom 2 ods. 5 nariadenia (EÚ) č. 642/2010.

         (3)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         PODKLADY NA VÝPOČET CIEL STANOVENÝCH V PRÍLOHE I

                  1.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              (v EUR/t)

                              Pšenica obyčajná (1)

                              Kukurica

                              Burza

                              Minneapolis

                              Chicago

                              Kvotácia

                              194,602

                              118,235

                              Prémia – Záliv

                              84,909

                              21,861

                              Prémia – Veľké jazerá

                              —

                              —

                  2.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady na prepravu: Mexický záliv – Rotterdam:

                              17,619 EUR/t

                              Náklady na prepravu: Veľké jazerá – Rotterdam:

                              — EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2018/317 z 2. marca 2018, ktorým sa stanovuje výnimka z nariadenia Rady (ES) č. 1967/2006, pokiaľ ide o minimálnu vzdialenosť od pobrežia a minimálnu hĺbku mora pri love afie priesvitnej (Aphia minuta) záťahovými sieťami ovládanými z lode v určitých pobrežných vodách Talianska

text:
               5.3.2018

               SK

               Úradný vestník Európskej únie

               L 62/1

         VYKONÁVACIE NARIADENIE KOMISIE (EÚ) 2018/317
   z 2. marca 2018,
   ktorým sa stanovuje výnimka z nariadenia Rady (ES) č. 1967/2006, pokiaľ ide o minimálnu vzdialenosť od pobrežia a minimálnu hĺbku mora pri love afie priesvitnej (Aphia minuta) záťahovými sieťami ovládanými z lode v určitých pobrežných vodách Talianska
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1967/2006 z 21. decembra 2006 o riadiacich opatreniach pre trvalo udržateľné využívanie zdrojov rybného hospodárstva v Stredozemnom mori (1), a najmä na jeho článok 13 ods. 5,
   keďže:

               (1)

               V článku 13 ods. 1 nariadenia (ES) č. 1967/2006 sa zakazuje používanie vlečeného výstroja do 3 námorných míľ od pobrežia alebo po hĺbnicu 50 m, ak sa táto hĺbka dosiahne v kratšej vzdialenosti od pobrežia.

               (2)

               Komisia môže na žiadosť členského štátu povoliť výnimku z článku 13 ods. 1 nariadenia (ES) č. 1967/2006, pokiaľ je splnených niekoľko podmienok uvedených v článku 13 ods. 5 a 9.

               (3)

               Dňa 10. januára 2014 požiadalo Taliansko Komisiu o výnimku z článku 13 ods. 1 prvého pododseku uvedeného nariadenia, na základe ktorej by v pobrežných vodách Talianska susediacich s pobrežím zálivu Manfredónia (región Apúlia), bolo možné na lov afie priesvitnej (Aphia minuta) používať záťahové siete ovládané z lode.

               (4)

               Žiadosť sa vzťahuje na plavidlá zaregistrované riaditeľstvom pre námorné záležitosti v Manfredónii, ktoré sa danému druhu rybolovu podľa záznamov venujú viac ako päť rokov a svoju činnosť vykonávajú na základe riadiaceho plánu lovu afie priesvitnej (Aphia minuta) záťahovými sieťami ovládanými z lode v rybolovnej oblasti Manfredónie.

               (5)

               Výnimku požadovanú Talianskom a súvisiaci návrh riadiaceho plánu posúdil v júli 2016 Vedecký, technický a hospodársky výbor pre rybárstvo (STECF). STECF zdôraznil potrebu objasniť rybolovné úsilie, použitý výstroj, monitorovanie a vedecké údaje. Taliansko Komisii poskytlo primerané objasnenia a zodpovedajúcim spôsobom prehodnotilo svoj riadiaci plán, pričom zmenilo používaný výstroj, znížilo rybolovné úsilie a posilnilo monitorovacie opatrenia.

               (6)

               Taliansko prijalo riadiaci plán vyhláškou (2), čo je v súlade s článkom 19 ods. 2 nariadenia (ES) č. 1967/2006.

               (7)

               Výnimka požadovaná Talianskom spĺňa podmienky uvedené v článku 13 ods. 5 a 9 nariadenia (ES) č. 1967/2006.

               (8)

               Najmä vzhľadom na obmedzené rozmery kontinentálnej plytčiny a priestorové rozšírenie cieľového druhu, ktorý sa vyskytuje výhradne v určitých pásmach pobrežných oblastí s hĺbkou menej než 50 m, tu platia určité geografické obmedzenia. Rybolovné oblasti sú teda obmedzené.

               (9)

               Záťahové siete ovládané z lode sa používajú na rybolov v plytkých vodách v blízkosti pobrežia. Povaha tohto typu rybolovu neumožňuje použitie iného výstroja.

               (10)

               Rybolov záťahovými sieťami ovládanými z lode nemá výrazný vplyv na morské prostredie a má veľmi selektívny charakter, keďže záťahové siete sú ťahané vo vodnom stĺpci a nedotýkajú sa morského dna – zberom materiálu na dne mora by sa totiž poškodili cieľové druhy a selekcia lovených druhov by vzhľadom na ich malú veľkosť bola v podstate nemožná.

               (11)

               Výnimka požadovaná Talianskom sa celkovo týka 100 plavidiel, hoci denne bude môcť vyplávať len 30 plavidiel na základe systému rotácie. Preto možno usúdiť, že výnimka sa týka obmedzeného počtu plavidiel.

               (12)

               Predmetné plavidlá sú uvedené v zozname, ktorý bol Komisii oznámený v súlade s požiadavkami článku 13 ods. 9 nariadenia (ES) č. 1967/2006.

               (13)

               V riadiacom pláne sa stanovujú všetky relevantné vymedzenia príslušných druhov rybolovu a zaručuje sa, že v budúcnosti nedôjde k zvýšeniu rybolovného úsilia, keďže oprávnenia na rybolov budú vydané iba určeným 100 plavidlám, ktoré už majú od Talianska oprávnenie na rybolov.

               (14)

               Predmetné rybolovné činnosti spĺňajú požiadavky článku 4 nariadenia (ES) č. 1967/2006, pretože v riadiacom pláne Talianska sa výslovne zakazuje loviť nad chránenými biotopmi.

               (15)

               Požiadavky článku 8 ods. 1 písm. h) nariadenia (ES) č. 1967/2006 sa neuplatňujú, pretože sa týkajú plavidiel na lov vlečnou sieťou.

               (16)

               Pokiaľ ide o požiadavku súladu s článkom 9 ods. 3 nariadenia (ES) č. 1967/2006, v ktorom sa stanovuje minimálna veľkosť ôk siete, Komisia berie na vedomie, že v súlade s článkom 9 ods. 7 uvedeného nariadenia Taliansko povolilo výnimku z článku 9 ods. 3 uvedeného nariadenia vo svojom riadiacom pláne, pretože dotknuté druhy rybolovu sú vysoko selektívne, majú zanedbateľný účinok na morské prostredie a nevzťahujú sa na ne ustanovenia článku 4 ods. 5 uvedeného nariadenia.

               (17)

               Predmetné rybolovné činnosti sa vykonávajú vo veľmi malej vzdialenosti od pobrežia, a teda nenarúšajú rybolovné činnosti iných plavidiel.

               (18)

               V riadiacom pláne sa zabezpečuje, aby boli úlovky druhov uvedených v prílohe III k nariadeniu (ES) č. 1967/2006 minimálne. Podľa kapitoly 6.1.2 riadiaceho plánu Talianska je lov afie priesvitnej (Aphia minuta) navyše obmedzený na rybársku sezónu od 1. novembra do 31. marca každého roku.

               (19)

               Záťahové siete ovládané z lode sa nepoužívajú na cielený lov hlavonožcov.

               (20)

               Predmetné rybolovné činnosti spĺňajú požiadavky na zaznamenávanie údajov stanovené v článkoch 14 a 15 nariadenia Rady (ES) č. 1224/2009 (3).

               (21)

               Riadiaci plán Talianska obsahuje opatrenia na monitorovanie rybolovných činností v zmysle článku 13 ods. 9 tretieho pododseku nariadenia (ES) č. 1967/2006.

               (22)

               Požadovaná výnimka by sa preto mala udeliť.

               (23)

               Taliansko by malo pravidelne a v súlade s plánom monitorovania stanoveným v jeho riadiacom pláne predkladať Komisii správy.

               (24)

               Obmedzením trvania výnimky sa zabezpečí pohotové prijatie nápravných riadiacich opatrení v prípade, že zo správy pre Komisiu vyplynie zlý stav ochrany lovených populácií, a zároveň sa ním vytvorí možnosť na zlepšenie vedeckého základu, vďaka ktorému sa môže skvalitniť riadiaci plán.

               (25)

               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   Výnimka
   1.   Článok 13 ods. 1 nariadenia (ES) č. 1967/2006 sa v pobrežných vodách Talianska susediacich s pobrežím zálivu Manfredónia neuplatňuje na lov afie priesvitnej (Aphia minuta) záťahovými sieťami ovládanými z lode.
   2.   Záťahové siete ovládané z lode uvedené v odseku 1 používajú plavidlá, ktoré:

               a)

               boli zaregistrované riaditeľstvom pre námorné záležitosti v Manfredónii;

               b)

               danému druhu rybolovu sa podľa záznamov venujú viac ako päť rokov a v budúcnosti neplánujú zvýšiť svoje rybolovné úsilie a

               c)

               majú oprávnenie na rybolov a svoju činnosť vykonávajú na základe riadiaceho plánu prijatého Talianskom v súlade s článkom 19 ods. 2 nariadenia (ES) č. 1967/2006.

         Článok 2
   Plán monitorovania a správy
   Taliansko do jedného roka od nadobudnutia účinnosti tohto nariadenia predloží Komisii správu vypracovanú v súlade s plánom monitorovania stanoveným v rámci riadiaceho plánu Talianska.
   Článok 3
   Nadobudnutie účinnosti a obdobie uplatňovania
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 8. marca 2018 do 8. marca 2021.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 409, 30.12.2006, opravené znenie v Ú. v. EÚ L 36, 8.2.2007, s. 6.

      (2)  „Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.“ prijaté 28. decembra 2017.

      (3)  Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).


title: Vykonávacie nariadenie Komisie (EÚ) 2018/329 z 5. marca 2018, ktorým sa určuje referenčné centrum Európskej únie pre dobré životné podmienky zvierat (Text s významom pre EHP )

text:
               6.3.2018

               SK

               Úradný vestník Európskej únie

               L 63/13

         VYKONÁVACIE NARIADENIE KOMISIE (EÚ) 2018/329
   z 5. marca 2018,
   ktorým sa určuje referenčné centrum Európskej únie pre dobré životné podmienky zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 95 ods. 1,
   keďže:

               (1)

               V súlade s článkom 95 nariadenia (EÚ) 2017/625 Komisia uskutočnila verejnú súťaž na výber a určenie referenčného centra Európskej únie pre dobré životné podmienky zvierat, ktoré by malo podporovať činnosti Komisie a členských štátov v súvislosti s uplatňovaním pravidiel stanovujúcich požiadavky na dobré životné podmienky zvierat uvedené v článku 1 ods. 2 písm. f) uvedeného nariadenia.

               (2)

               Hodnotiaca a výberová komisia vymenovaná na účely tejto súťaže dospela k záveru, že konzorcium pod vedením Výskumného ústavu pre hospodárske zvieratá vo Wageningene (Wageningen Livestock Research), ktoré tvorí aj univerzita v Aarhuse a inštitút Friedricha Loefflera (Friedrich-Loeffler-Institut), spĺňa požiadavky stanovené v článku 95 ods. 3 nariadenia (EÚ) 2017/625 a mohlo by byť zodpovedné za plnenie úloh stanovených v článku 96 uvedeného nariadenia.

               (3)

               Toto konzorcium by sa preto malo určiť za referenčné centrum Európskej únie pre dobré životné podmienky zvierat, ktoré bude zodpovedné za podporné úlohy, pokiaľ budú zahrnuté v ročných alebo vo viacročných pracovných programoch referenčného centra. Programy by mali byť stanovené v súlade s cieľmi a prioritami príslušných pracovných programov, ktoré prijala Komisia v súlade s článkom 36 nariadenia Európskeho parlamentu a Rady (EÚ) č. 652/2014 (2).

               (4)

               Určenie centra by sa malo každých 5 rokov prehodnotiť, počnúc dňom uplatňovania tohto nariadenia.

               (5)

               Toto nariadenie by malo byť uplatniteľné od 29. apríla 2018 v súlade s dátumom uplatňovania stanoveným v článku 167 ods. 3 nariadenia (EÚ) 2017/625,

         PRIJALA TOTO NARIADENIE:
   Článok 1
   Za referenčné centrum Európskej únie pre dobré životné podmienky zvierat sa určuje toto konzorcium zodpovedné za podporu horizontálnych činností Komisie a členských štátov v oblasti požiadaviek na dobré životné podmienky zvierat:

               Názov

               :

               Konzorcium pod vedením Výskumného ústavu pre hospodárske zvieratá vo Wageningene (Wageningen Livestock Research), ktoré tvorí aj univerzita v Aarhuse a inštitút Friedricha Loefflera (Friedrich-Loeffler-Institut)

               Adresa

               :

                           Drevendaalsesteeg 4

                           6708 PB Wageningen

                           NEDERLAND

         Určenie centra sa každých 5 rokov prehodnocuje, a to odo dňa uplatňovania tohto nariadenia.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 29. apríla 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 95, 7.4.2017, s. 1.

      (2)  Nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (Ú. v. EÚ L 189, 27.6.2014, s. 1).